**CYNGOR BWRDEISTREF SIROL BLAENAU GWENT**

**ADRODDIAD BLYNYDDOL CYNGHORYDD**

Dyma’r adroddiad gan y Cynghorydd a enwir isod ar eu gweithgareddau allweddol dros y flwyddyn a ddaeth i ben ar 30 Ebrill 2025. Fe’i darperir er gwybodaeth i’r holl etholwyr ac nid at unrhyw ddiben arall.

**Cynghorydd: Tommy Smith**

**Plaid: Llafur**

**Ward: Sirhywi**

|  |
| --- |
| **Adran 1 – Rolau a Chyfrifoldebau** |
| Cadeirydd y Pwyllgor Craffu Pobl sy’n ymgorffori materion sy’n ymwneud ag addysg a’r gwasanaethau cymdeithasol ac yn craffu arnynt. Mae’r Pwyllgor wedi parhau â’i waith i graffu a herio ar draws rhaglen waith eang, gan ddefnyddio sgiliau a phrofiad i gyflwyno argymhellion gerbron y Cabinet/Cyngor Llawn i’w hystyried. |
| **Adran 2: Gweithgarwch Etholaeth** |
| Diweddariad cyffredinol i drigolion mewn perthynas â’m rôl fel eich cynghorydd CBSBG sy’n cynrychioli Ward Sirhywi:  Ers mis Mai 2022, rwyf wedi ymdrin â thros 1400 o ymholiadau cyffredinol gan etholwyr ledled Ward Sirhywi ac wedi ysgrifennu dros 600 o lythyrau ar ran etholwyr. Nid yw’r ffigwr hwn yn cynnwys y negeseuon e-bost cyffredinol yr wyf yn eu hysgrifennu’n ddyddiol.  Rwyf wedi mynychu 99 o gyfarfodydd y Cyngor. Nid yw’r ffigwr hwn yn cynnwys fy mhresenoldeb mewn rhag-gyfarfodydd i bennu’r agenda, cyfarfodydd gydag aelodau cabinet na chyfarfodydd eraill a oedd yn gysylltiedig â gwaith gyda sefydliadau megis Heddlu Gwent, BIPAB a Landlordiaid Cymdeithasol Cofrestredig (LCC).  Rwyf hefyd wedi mynychu cyfarfodydd niferus gyda sefydliadau megis cyrff llywodraethu ysgolion, cyfarfodydd yn y gymuned, cymorthfeydd cynghorydd ward, sesiynau hyfforddiant aelodau ar gyfer cynghorwyr a oedd yn ymgorffori pob agwedd ar waith a wneir yn CBSBG a hefyd rhai sesiynau a gynhaliwyd gan Gymdeithas Llywodraeth Leol Cymru.  Oherwydd niferoedd yr ymholiadau a geir trwy alwadau ffôn, WhatsApp, y cyfryngau cymdeithasol ac ati nid wyf yn gallu rhoi union ffigwr ar gyfer y niferoedd yr wyf wedi ymdrin â hwy.  Rwyf hefyd wedi rhoi gwybod am nifer o faterion trwy’r ap MCS (My Council Services) ar ran etholwyr. |

|  |
| --- |
| **Adran 3: Gweithgareddau Cabinet a Chraffu** |
| Mae’r Pwyllgor Craffu Pobl wedi parhau â’i waith i graffu a herio ar draws rhaglen waith eang, gydag aelodau’r pwyllgor yn defnyddio sgiliau a phrofiad i gyflwyno argymhellion i’r Cabinet i’w hystyried.  Yn y Gwasanaethau Plant ac Oedolion, mae’r Pwyllgor wedi archwilio rhaglen waith amrywiol mewn meysydd hanfodol megis Adroddiad Blynyddol Cyfarwyddwr y Gwasanaethau Cymdeithasol 2023/24, AGC – Gwasanaethau Maethu, Cyllid Grant a Chapasiti Staff y Gwasanaethau Cymdeithasol, ac mae’r Pwyllgor yn parhau i fonitro’r gwaith yma.  Ym maes Addysg, mae’r Pwyllgor wedi craffu ar adroddiadau ac wedi cyflwyno argymhellion i’r Cabinet mewn meysydd sy’n cynnwys: Polisi Cludiant rhwng y Cartref a’r Ysgol a Chludiant Ôl-16, y Rhaglen Gwella Ysgolion, Dyfodol Gwasanaethau Gwella Ysgolion yn ALl Blaenau Gwent, Cymunedau Dysgu Cynaliadwy, Presenoldeb, Gwaharddiadau ac Addysg Ddewisol yn y Cartref, Canlyniadau Cyfnod Allweddol 4. Mae’r Aelodau hefyd wedi gweithio gyda swyddogion i ailsefydlu’r ‘Is-Grŵp Dod i Adnabod Ein Hysgolion’. Mae Aelodau’r Pwyllgor wedi ymweld ag ysgolion ledled Blaenau Gwent gan siarad gyda phenaethiaid ac uwch arweinwyr i gael dealltwriaeth well am yr ystâd ysgolion.  Roedd y Pwyllgor yn cytuno bod y ddwy adran wedi ymateb yn dda i archwiliadau allanol ac wedi datblygu cynlluniau gweithredu cadarn i fynd i’r afael ag unrhyw argymhellion allanol a gafwyd. |
| **Adran 4: Hyfforddiant a Datblygu** |
| Rwy’n hyderus yn fy rôl fel cadeirydd / aelod craffu a chynghorydd ward. Ond lle y bo’n bosibl, rwyf wedi gwneud hyfforddiant pellach ar gyfer datblygiad personol, a byddaf yn parhau i achub ar gyfleoedd hyfforddi lle bynnag y bo’n bosibl i ddatblygu fy sgiliau ymhellach yn y Cyngor ond hefyd o fewn y gymuned. |
| **Adran 5: Mentrau, Gweithgareddau Arbennig a Materion** |
| Rwy’n Gadeirydd y Llywodraethwyr yn Ysgol Gynradd Glanhywi, yn llywodraethwr ysgol yn Ysgol Gatholig San Joseff ac yn Ysgrifennydd Cyfrinfa Rhif 1 Moose Tredegar. Rwy’n gweithio gyda’r holl ganolfannau cymunedol yn fy ward a grwpiau cymunedol ac yn ddiweddar rwyf wedi llwyddo i sicrhau cyllid ar gyfer trigolion Heol Scwrfa i greu gardd gymunedol gyda gwelyau blodau uchel, blodau gwyllt a pherllan fechan i drigolion ei mwynhau.  Yn y ward, rwy’n parhau i gynnal cymorthfeydd cynghorydd ddwywaith y mis i ymgysylltu â thrigolion ledled Sirhywi. |
| **Llofnod y Cynghorydd: T. Smith**  **Dyddiad:10/06/2025** |